আসিস কৌর
আসিস কৌর (জন্ম: ২৬ সেপ্টেম্বর ১৯৮৮) একজন ভারতীয় নেপথ্য সঙ্গীতশিল্পী, যিনি ইন্ডিয়ান আইডল এবং আওয়াজ পাঞ্জাব ডি-এর মতো বিভিন্ন সঙ্গীত আপাতবাস্তব অনুষ্ঠানে অংশ নিয়েছিলেন। তিনি খুব অল্প বয়স থেকেই নেপথ্য সঙ্গীতশিল্পী হওয়ার জন্য ভাবতেন। তিনি তার বহুমুখী গান এবং শক্তিশালী কণ্ঠের জন্য পরিচিত। তিনি ৫ বছর বয়সে গুরবানী গাইতে শুরু করেছিলেন। তামানচে সিনেমায় "দিলদারা রিপ্রাইজ" দিয়ে বলিউডে পা রেখেছিলেন তিনি। তারপর থেকে তিনি কেশারীর "ভি মাহি", ড্রাইভের "মাখনা", "বান্দেয়া রে বান্দেয়া" এবং সিম্বা'র "তেরে বিন", "আখ লাদ জাভে", লাভযাত্রির " ছোগাড়া" এবং কাপুর অ্যান্ড সন্স থেকে "বলনা" সহ একাধিক বলিউড গানে বিভিন্ন সংগীতকারদের সাথে কাজ করেছেন।